CELEX: E2013J0017
Language: hr
Date: 2013-12-06 00:00:00
Title: Presuda Suda od 6. prosinca 2013. u predmetu E-17/13 – Nadzorno tijelo EFTA-e protiv Islanda (Propust ugovorne stranke da ispuni svoje obveze – Direktiva 2009/44/EZ – Neprovedba)

27.3.2014   
            
            
               HR
            
            
               Službeni list Europske unije
            
            
               C 88/16
            
         
      PRESUDA SUDA
   
   od 6. prosinca 2013.
   u predmetu E-17/13
   Nadzorno tijelo EFTA-e protiv Islanda
   (Propust ugovorne stranke da ispuni svoje obveze – Direktiva 2009/44/EZ – Neprovedba)
   2014/C 88/13
   U predmetu E-17/13, Nadzorno tijelo EFTA-e protiv Islanda – ZAHTJEV za izjavu da nedonošenjem svih mjera potrebnih za provedbu članka 2. akta iz točke 16.b prve alinije Priloga IX. i točke 4. prve alineje Priloga XII. Sporazumu o Europskom gospodarskom prostoru, tj. Direktive 2009/44/EZ Europskog parlamenta i Vijeća od 6. svibnja 2009. o izmjeni Direktive 98/26/EZ o konačnosti namire u platnim sustavima i sustavima za namiru vrijednosnih papira i Direktive 2002/47/EZ o ugovorima o financijskom kolateralu s obzirom na povezane sustave i kreditna potraživanja, prilagođenih Sporazumu njegovim Protokolom 1., i neobavješćivanjem Nadzornog tijela EFTA-e o tim mjerama u predviđenom roku Island nije ispunio svoje obveze iz toga akta i članka 7. Sporazuma o EGP-u, Sud, u sastavu Carl Baudenbacher, predsjednik, Per Christiansen (sudac-izvjestitelj) i Páll Hreinsson, suci, presudio je 6. prosinca 2013. kao u izreci:
   Sud:
   
               1.
            
            
               Izjavljuje da Island nije ispunio svoje obveze iz akta iz točke 16.b. prve alinije Priloga IX. i točke 4. prve alineje Priloga XII. Sporazumu o Europskom gospodarskom prostoru (Direktiva 2009/44/EZ Europskog parlamenta i Vijeća od 6. svibnja 2009. o izmjeni Direktive 98/26/EZ o konačnosti namire u platnim sustavima i sustavima za namiru vrijednosnih papira i Direktive 2002/47/EZ o ugovorima o financijskom kolateralu s obzirom na povezane sustave i kreditna potraživanja), prilagođenih Sporazumu njegovim Protokolom 1., i članka 7. Sporazuma jer nije donio sve potrebne mjere za provedbu članka 2. u predviđenom roku.
            
         
               2.
            
            
               Nalaže Islandu plaćanje troškova postupka.